سابق امریکا قوشمه ایالتلری دولت باشلیغی دنالد ترامپ، جو بایدن باشقرووی نینگ امریکا حربیلرینی افغانستاندن چیقیش قرارینی "فوق العاده و اولیملی" اوله راق بهالندیردی.
ترامپ امریکا عسکرلری نینگ افغانستاندن چیقیش جریانی بیلن تیگیشلی بیرگن یازمه بیاناتده شولرنی ایتدی:
"افغانستاندن چیقیش و فوق العاده و اولیملی بیر ایش. مین چیقیش نی 1 می اوچون ریجه له گن ایدیم. بو جریاننی بو تاریخ گه ممکن درجه ده یقین شکلده عملی قیلیشیمیز کیره ک" دیب ایتدی.
تذامپ افغانستاندن چیقیش جریانی اوچون تعیین قیلینگن 11 سپتامبرنینگ ایسه امریکا تاریخی اوچون بیر یاس کونی ایکن لیگینی و او شکلده قالیشی کیره ک لیگینی معلوم قیلدی.
سابق دولت باشلیغی ترامپ 2020 ییلی فبروری آییده طالبان بیلن قول قویگن کیلیشووده بیر قطار شرطلرگه قرشی امریکا قوشمه ایالتلری حربیلرینی 2021 ییلی 1 می گچه افغانستاندن چیقیش نی تعهد قیلگندی.
20 جنوریده وظیفه نی ذمه سیگه آلگن دولت باشلیغی جو بایدن سانی 2 مینگ 500 بولمیش حربیلرنینگ چیقیش تاریخینی 1 می ده باشلب 11 سپتامبرده اداغگه ییتیب باره جگینی بیلدیرگندی.
امریکا قوشمه ایالتلری کنگره سیده دموکراتلر عموماً بایدن نینگ چیقیش ریجه سینی قوللب – قوتلرکن جمهوریتچیلرنینگ کتته قسمی "امریکا قوشمه ایالتلری نینگ افغانستاننی نا انیق قویگن لیگینی" و "اوجایده ترورچیلیک نینگ قیته دن کوپه ییب باره جگینی" اورغوله ماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
